《【双调】雁儿落过清江引碧玉箫》
元代·赵天锡

美河南王
厌市朝车马多，羡凌烟阁功劳大。盖村居绿野堂，赛兰省红莲幕。
浊酒一壶天地阔，世态都参阅。闷携藜杖行，醉向花阴卧，老官人闲快活。
北镇沙陀，千里暮云合。南接黄河，一线衮金波。赛渊明五柳庄，胜尧夫安乐窝。红粉歌，笙箫齐和。他，访谢安在东山卧。
秉乾坤秀气清，凛冰雪丹心正。奉朝中天子宣，领阃外将军令。
战马远嘶边月冷，卷地旌旗影。风生虎帐寒，笔扫狼烟静，咫尺间领三公判内省。
满腹才能，幕府夜谈兵。唾手功名，麟阁要图形。诸葛亮八阵图，周亚夫细柳营。羡此行，南蛮平定。听，和凯歌回敲金镫。

作者简介：赵天锡，孙楷第考其中禹珪，又名祐，字天锡。